אילן ביטון

אילן ביטון (נולד ב-26 באוגוסט 1957) הוא תת-אלוף במילואים בצה"ל, שירת כראש כוחות הנ"מ בחיל האוויר.

ביוגרפיה 
ביטון התגייס לצה"ל ב-1975 ושירת במערך המתנייע של כוחות הנ"מ. ב-1991 מונה למפקד יטנ"מ 138 (יחידת טילי נ"מ הוק ופטריוט), ב-1993 מונה למפקד קורס קצינים בבית הספר לנ"מ וב-1995 לראש ענף תורה והדרכה במפקדת כוחות הנ"מ. בתפקידיו הבאים שירת כמפקד כוחות הנ"מ במרכז בשנים 1998–2001 ומפקד כוחות הנ"מ בצפון בשנים 2001–2002. באוגוסט 2003 קודם לדרגת תת-אלוף ומונה למפקד כוחות הנ"מ, כיהן בתפקיד עד ספטמבר 2006, כולל בתקופת מלחמת לבנון השנייה.

לאחר שחרורו, מונה ב-2007 למנהל מפעל טכנולוגיות בחטיבת מערכות, טילים וחלל של התעשייה האווירית לישראל.

בשנת 2015, שימש כראש משלחת התעשייה האווירית בהודו עד נובמבר 2017.

בדצמבר 2017 יסד כמייסד שותף את חברת ההזנק Smart Colorist LTD ומונה בה למנכ"ל.

ביטון בעל תואר ראשון בהצטיינות בהנדסה אווירונאוטית מהטכניון, בוגר המכללה לביטחון לאומי ובעל תואר שני בהצטיינות במדעי המדינה מאוניברסיטת חיפה, ובעל תואר שני במנהל עסקים בהצטיינות מאוניברסיטת תל אביב. מתגורר ברמת גן, אב לשלושה.

ביוני 2018 הודיע ביטון על התמודדותו לראשות העיר רמת גן מטעם הליכוד.

קישורים חיצוניים
 אתר הבחירות של אילן ביטון לראשות עיריית רמת גן
 תא"ל (במיל.) אילן ביטון באתר עמותת עיט
 
 
 טור דעה על הפתרון היצרתי לטרור העפיפונים מעזה. מאי 2018, אילן ביטון ynet

הערות שוליים

מנהלים ישראלים
מפקדי מערך ההגנה האווירית
התעשייה האווירית לישראל: מנהלי מפעלים
פעילי הליכוד
מתמודדים בבחירות לרשויות המקומיות בישראל
רמת גן: אישים
תתי-אלופים בחיל האוויר
בוגרי הטכניון - מכון טכנולוגי לישראל
ישראלים שנולדו ב-1957